Nigel Farage er formaður Brexit flokksins sem sigraði evrópsku þingkosningarnar í vor . Nigel Farage , formaður Brexit flokksins í Bretlandi , hefur gefið út að flokkurinn muni ekki bjóða fram í þeim 317 kjördæmum þar sem Íhaldsflokkurinn fór með sigur í síðustu þingkosningum . Financial Times greinir frá þessu og segir yfirlýsingu Farage styrkja Boris Johnson , formanns Íhaldsflokksins , fyrir þingkosningarnar þann 12. desember næstkomandi . Brexit flokkurinn stefnir hins vegar á að fara gegn þingmönnum allra annarra flokka en Farage sagði það forgangsatriði flokksins að velta þingmönnum Verkamannaflokksins úr sessi . Brexit flokkurinn var stofnaðu í apríl síðasta vor og á því engan fulltrúa á breska þinginu . Hins vegar fór flokkurinn með sigur úr býtum í Evrópukosningunum í maí . Boris Johnson fagnaði ákvörðun Farage og sagði hana til marks um að Íhaldsflokkurinn væri eini flokkurinn sem gæti klárað samningana um útgöngu Bretlands úr Evrópusambandinu . Leiðtogi Verkamannaflokksins Jeremy Corbyn sagði að Donald Trump , Bandaríkjaforseti , hefði fengið ósk sína uppfyllta þegar Farage tilkynnti ákvörðun flokksins . Brexit flokkurinn væri með þessu að bjóða fram Trump-fylkingu sem myndi leiðar til nýfrjálshyggju að hætti Tahtcers nema á sterum . Ed Davey , formaður frjálslyndra demókrata , sagði ákvörðun Farage sýna svart á hvítu að Íhaldsflokkurinn og Brexit flokkurinn væru í raun ein og sami flokkurinn .